02008O0005 — HR — 01.08.2022 — 003.001

Ovaj je tekst namijenjen isključivo dokumentiranju i nema pravni učinak. Institucije Unije nisu odgovorne za njegov sadržaj. Vjerodostojne inačice relevantnih akata, uključujući njihove preambule, one su koje su objavljene u Službenom listu Europske unije i dostupne u EUR-Lexu. Tim službenim tekstovima može se izravno pristupiti putem poveznica sadržanih u ovom dokumentu.

►B SMJERNICA EUROPSKE SREDIŠNJE BANKE od 20. lipnja 2008. o upravljanju deviznim pričuvama Europske središnje banke od strane nacionalnih središnjih banaka i o pravnoj dokumentaciji za poslove koji uključuju te pričuve (preinačeno) (ESB/2008/5) (2008/596/EZ) ( L 192 19.7.2008, 63)

Koju je izmijenila:









▼B

SMJERNICA EUROPSKE SREDIŠNJE BANKE

od 20. lipnja 2008.

o upravljanju deviznim pričuvama Europske središnje banke od strane nacionalnih središnjih banaka i o pravnoj dokumentaciji za poslove koji uključuju te pričuve (preinačeno)

(ESB/2008/5)

(2008/596/EZ)







Članak 1.

Definicije

Za potrebe ove Smjernice:

— „nacionalna središnja banka europodručja” znači NSB države članice koja je usvojila euro, i

— ►M3 ◄ „europski pravni poredak” znači pravni poredak svih država članica koje su usvojile euro u skladu s Ugovorom, kao i Danske, Švedske, Švicarske te Engleske i Walesa.

Članak 2.

Upravljanje deviznim pričuvama od strane nacionalnih središnjih banaka europodručja kao zastupnika ESB-a

▼M1

1. Svaki NSB europodručja ovlašten je sudjelovati u operativnom upravljanju deviznim pričuvama koje su prenesene na ESB. NSB europodručja može odlučiti: (a) suzdržati se od takvog upravljanja; ili (b) udružiti se u takvom upravljanju s jednom ili više nacionalnih središnjih banaka europodručja. Ako NSB europodručja odluči suzdržati se od takvog upravljanja, tada druge nacionalne središnje banke europodručja upravljaju pričuvama kojima bi inače upravljao NSB europodručja koji se suzdržava od upravljanja. Također je moguće da NSB-a europodručja uputi ESB-u ili drugom NSB-u europodručja zahtjev za preuzimanjem određenih zadaća, zadržavajući pritom obavljanje drugih zadaća u odnosu na upravljanje deviznim pričuvama koje su prenesene ESB-u. ESB i odgovarajući NSB europodručja mogu slobodno odlučiti pristati na takav zahtjev ili ga odbiti.

▼B

2. Nacionalne središnje banke europodručja obavljaju poslove koji uključuju devizne pričuve ESB-a kao zastupnici ESB-a. Započne li takve poslove, smatra se da je NSB europodručja priznao svoj status zastupnika ESB-a. U vezi sa svim poslovima koje nacionalne središnje banke europodručja obavljaju uime ESB-a, kada pristanu na svaki takav posao, nacionalne središnje banke europodručja svim ugovornim stranama objavljuju status ESB-a kao nalogodavca i po imenu i uputom na broj ili identifikacijsku oznaku računa.

3. Kada kao zastupnik ESB-a obavljaju poslove koji uključuju devizne pričuve ESB-a, svaki NSB europodručja podređuje svoje vlastite interese ili interese bilo kojeg drugog subjekta za koji obavlja poslove interesima ESB-a.

4. Kada druga ugovorna strana od ESB-a zatraži dokaz o ovlasti da kao zastupnik ESB-a obavlja poslove koji uključuju devizne pričuve ESB-a, NSB europodručja osigurava toj drugoj ugovornoj strani dokaz o svojemu ovlaštenju za zastupanje.

Članak 3.

Pravna dokumentacija

1. Svi poslovi koji uključuju devizne pričuve ESB-a provode se upotrebom standardne pravne dokumentacije kako propisuje ovaj članak i u takvim oblicima koje ESB odobrava ili eventualno mijenja. Prije nego što NSB europodručja može započeti trgovanje s drugom ugovornom stranom uime ESB-a, pravnu dokumentaciju potpisuje druga ugovorna strana te se izvornik pohranjuje kod ESB-a.

▼M3

2. Repo poslovi, obratni repo poslovi, poslovi kupnje i ponovne prodaje vrijednosnih papira te poslovi prodaje i ponovne kupnje vrijednosnih papira koji uključuju devizne pričuve ESB-a dokumentiraju se upotrebom sljedećih standardiziranih ugovora u navedenom izdanju ili inačici odnosno u bilo kojem novijem izdanju ili inačici koje odobri ESB: (a) Standardizirani ugovor za financijske transakcije Europske bankarske federacije (EBF Master Agreement for Financial Transactions) (izdanje iz 2004.) upotrebljava se za poslove s drugim ugovornim stranama koje su ustrojene ili osnovane uz primjenu zakona bilo kojeg europskog pravnog poretka i zakona Sjeverne Irske i Škotske; (b) Okvirni repo ugovor Udruženja tržišta obveznica (Bond Market Association Master Repurchase Agreement) (inačica iz rujna 1996.) upotrebljava se za poslove s drugim ugovornim stranama koje su ustrojene ili osnovane uz primjenu saveznih ili državnih zakona SAD-a; i (c) Okvirni repo ugovor udruženja TBMA/ISMA (TBMA/ISMA Global Master Repurchase Agreement) (inačica iz 2000.) upotrebljava se za poslove s drugim ugovornim stranama koje su ustrojene ili osnovane uz primjenu zakona bilo kojeg pravnog poretka osim onih koji su navedeni u točki (a) ili (b).

3. Poslovi s neuvrštenim izvedenim financijskim instrumentima koji uključuju devizne pričuve ESB-a dokumentiraju se upotrebom sljedećih standardiziranih ugovora u navedenom izdanju ili inačici odnosno u bilo kojem novijem izdanju ili inačici koje odobri ESB: (a) Standardizirani ugovor za financijske transakcije Europske bankarske federacije (EBF Master Agreement for Financial Transactions) (izdanje iz 2004.) upotrebljava se za poslove s drugim ugovornim stranama koje su ustrojene ili osnovane uz primjenu zakona bilo kojeg europskog pravnog poretka; (b) Standardizirani ugovor Udruženja međunarodnog tržišta izvedenih financijskih instrumenata (International Swaps and Derivatives Association Master Agreement) iz 1992. (viševalutni – prekogranični, inačica prema njujorškom pravu) upotrebljava se za poslove s drugim ugovornim stranama koje su ustrojene ili osnovane uz primjenu saveznih ili državnih zakona SAD-a; i (c) Standardizirani ugovor Udruženja međunarodnog tržišta izvedenih financijskih instrumenata (International Swaps and Derivatives Association Master Agreement) iz 1992. (viševalutni – prekogranični, inačica prema engleskom pravu) upotrebljava se za poslove s drugim ugovornim stranama koje su ustrojene ili osnovane uz primjenu zakona bilo kojeg pravnog poretka osim onih koje su navedeni u točki (a) ili (b).

▼B

4. Izvršni odbor može odlučiti da će upotrebljavati jedan od standardnih ugovora iz stavka 2. točke (c) ili stavka 3. točke (c) umjesto ugovora iz stavka 2. točke (a) ili stavka 3. točke (a) u odnosu na državu članicu kada usvoji euro ako ne postoji pravna procjena koja je i po obliku i po sadržaju prihvatljiva ESB-u u smislu upotrebe relevantnog standardnog ugovora u toj državi članici. Izvršni odbor odmah obavješćuje Upravno vijeće o svim odlukama donesenim na temelju ove odredbe.

▼M3

5. Depoziti koji uključuju devizne pričuve ESB-a kod drugih ugovornih strana koje su: i. prihvatljive za poslove navedene gore u stavku 2. i/ili 3. i ii. ustrojene ili osnovane uz primjenu zakona bilo kojeg europskog pravnog poretka osim Irske, dokumentiraju se upotrebom Standardiziranog ugovora za financijske transakcije Europske bankarske federacije ( EBF Master Agreement for Financial Transactions ) (izdanje iz 2004. ili bilo koje novije izdanje koje je odobrio ESB). U slučajevima koji nisu obuhvaćeni gore navedenim točkama i. i ii., depoziti koji uključuju devizne pričuve ESB-a dokumentiraju se upotrebom standardiziranog ugovora o netiranju kao što je utvrđeno u niže navedenom stavku 7.

6. Dokument na engleskom jeziku u obliku koji je određen u Prilogu I. (dalje u tekstu „Prilog ESB-a”) prilaže se i čini sastavni dio svakog standardiziranog ugovora na temelju kojeg se obavljaju repo poslovi, obratni repo poslovi, poslovi kupnje i ponovne prodaje vrijednosnih papira te poslovi prodaje i ponovne kupnje vrijednosnih papira, poslovi pozajmljivanja vrijednosnih papira, tripartitni repo poslovi ili poslovi s neuvrštenim izvedenim financijskim instrumentima koji uključuju devizne pričuve ESB-a, osim ako se ti poslovi ne obavljaju na temelju Standardiziranog ugovora za financijske transakcije Europske bankarske federacije ( EBF Master Agreement for Financial Transactions ).

7. Standardizirani ugovor o netiranju sklapa se sa svim drugim ugovornim stranama, osim s drugim ugovornim stranama: i. s kojima je ESB potpisao Standardizirani ugovor za financijske transakcije Europske bankarske federacije (EBF Master Agreement for Financial Transactions) i ii. koje su ustrojene ili osnovane uz primjenu zakona bilo kojeg europskog pravnog poretka, osim Irske, kako slijedi: ▼M2 (a) standardizirani ugovor o netiranju uređen engleskim pravom i sastavljen na engleskom jeziku sklapa se sa svim drugim ugovornim stranama, osim onih koje su navedene u točkama (b), (c) i (d); (b) standardizirani ugovor o netiranju uređen francuskom pravom i sastavljen na engleskom jeziku sklapa se s drugim ugovornim stranama osnovanim u Francuskoj; međutim, takvi ugovori sastavljeni na francuskom jeziku koji su već na snazi i dalje su valjani i mogu biti zamijenjeni ugovorom sklopljenim na engleskom jeziku na odgovarajući kasniji datum; (c) standardizirani ugovor o netiranju uređen njemačkim pravom i sastavljen na engleskom jeziku sklapa se s drugim ugovornim stranama osnovanim u Njemačkoj; međutim, takvi ugovori sastavljeni na njemačkom jeziku koji su već na snazi i dalje su valjani i mogu biti zamijenjeni ugovorom sklopljenim na engleskom jeziku na odgovarajući kasniji datum; i (d) standardizirani ugovor o netiranju uređen njujorškim pravom i sastavljen na engleskom jeziku sklapa se s drugim ugovornim stranama osnovanim u Sjedinjenim Državama.

▼B

8. Pružanje financijskih usluga koje uključuju devizne pričuve ESB-a od strane financijskih posrednika uključujući, bez ograničenja, bankovne usluge, brokerske usluge, skrbničke usluge i investicijske usluge koje pružaju korespondenti, skrbnici i depozitoriji, organizacije za namiru i središnje klirinške kuće za izvedene financijske instrumente kojima se trguje na burzi dokumentiraju se na temelju posebnih ugovora koje ESB može eventualno odobriti.

▼M3

9. Svi standardizirani ugovori koje je ESB sklopio od 1. kolovoza 2022. ili koje je ESB sklopio prije tog datuma i koji su nakon njega izmijenjeni, trajno sadržavaju izjavu svake druge ugovorne strane da: (a) druga ugovorna strana u svim značajnim aspektima poštuje sve primjenjive zakone (uključujući upute nadležnih tijela) koji se odnose na sprečavanje pranja novca i financiranja terorizma; (b) druga ugovorna strana nije uključena u pranje novca i/ili financiranje terorizma i (c) druga ugovorna strana poštuje sve primjenjive mjere ograničavanja (koje se obično nazivaju „sankcijama”) koje su donesene na razini Europske unije i/ili Ujedinjenih naroda ili koje je nametnulo neko drugo nadležno tijelo.

▼B

Članak 4.

Stupanje na snagu

1. Smjernica ESB/2006/28 stavlja se izvan snage s učinkom od 25. lipnja 2008.

2. Upućivanja na Smjernicu ESB/2006/28 tumače se kao upućivanja na ovu Smjernicu.

3. Ova Smjernica stupa na snagu 25. lipnja 2008.

Članak 5.

Adresati

Ova Smjernica primjenjuje se na nacionalne središnje banke europodručja.









PRILOG I.

▼M3

ECB ANNEX

1. The provisions of this Annex shall be supplemental terms and conditions applying to [name the standard agreement to which this Annex applies] dated [date of agreement] (the ‘Agreement’) between the European Central Bank (the ‘ECB’) and [name of counterparty] (the ‘Counterparty’). The provisions of this Annex shall be annexed to, incorporated in and form an integral part of the Agreement. If and to the extent that any provisions of the Agreement (other than the provisions of this Annex) or the ECB Master Netting Agreement dated as of [date] (the ‘Master Netting Agreement’) between the ECB and the Counterparty, including any other supplemental terms and conditions, annex or schedule to the Agreement, contain provisions inconsistent with or to the same or similar effect as the provisions of this Annex, the provisions of this Annex shall prevail and apply in place of those provisions.

2. Except as required by law or regulation, the Counterparty agrees that it shall keep confidential, and under no circumstances disclose to a third party, any information or advice furnished by the ECB or any information concerning the ECB obtained by the Counterparty as a result of it being a party to the Agreement, including without limitation information regarding the existence or terms of the Agreement (including this Annex) or the relationship between the Counterparty and the ECB created thereby, nor shall the Counterparty use the name of the ECB in any advertising or promotional material.

3. The Counterparty agrees to notify the ECB in writing as soon as reasonably practicable of: i. any consolidation or amalgamation with, or merger with or into, or transfer of all or substantially all of its assets to, another entity; ii. the appointment of any liquidator, receiver, administrator or analogous officer or the commencement of any procedure for the winding-up or reorganisation of the Counterparty or any other analogous procedure; or iii. a change in the Counterparty’s name.

4. There shall be no waiver by the ECB of immunity from suit or the jurisdiction of any court, or any relief against the ECB by way of injunction, order for specific performance or for recovery of any property of the ECB or attachment of its assets (whether before or after judgment), in every case to the fullest extent permitted by applicable law.

5. There shall not apply in relation to the ECB any event of default or other provision of any kind in which reference is made to the bankruptcy, insolvency or other analogous event of the ECB.

6. The Counterparty agrees that it has entered into the Agreement (including this Annex) as principal and not as agent for any other entity and that it shall enter into all transactions as principal.

▼M2 —————